འདི་པེ་ཅིང་གྲོང་ཁྱེར་ཁྲའོ་ཡང་ཆུས་ཀྱི་བཟོ་མིའི་ལུས་རྩལ་ཐང་གི་བྱང་ལམ་རེད།ཟླ༡ཚེས༡༧ཉིན་གྱི་ཞོགས་པར།གསར་འགོད་པས་བརྙན་གཟུགས་འདི་ལྟ་བུ་ཞིག་བླངས།རྒྱ་ལམ་བྱང་ངོས་ཀྱི་མི་ཚོགས་འགྲོ་འོང་མང་སར་སློང་མོ་བ་གཉིས་ཞོགས་པའི་ཆུ་ཚོད༩ནས་གནས་དེར་སླེབས།པུས་བཙུགས་ནས་བསྡད་ཡོད་པའི་མི་དེའི་བཟོ་ལྟར་བལྟས་ན་ལོ་བཞི་བཅུ་ལྔ་བཅུའི་ཚོད་ཙམ་ཡིན་པ་འདྲ།ཁོས་ལམ་འགྲོ་བར་ཕྱག་མཚམས་མི་ཆད་པར་འཚལ་གྱིན་ཡོད་ཅིང་།འཁྲིས་སུ་ལོ་ན་དྲུག་ཅུ་ཙམ་ཡིན་པ་ཞིག་གིས་མལ་ཐུལ་གྱོན་ཞིང་མིག་བཙུམས་ནས་ཉལ་འདུགགདོང་ལ་བལྟས་ནས་ནད་ལྕི་མདོག་ཁ་པོ་ཞིག་ཏུ་མཐོང་།ཁོ་གཉིས་ཀྱིས་མདུན་དུ་ཁུག་མ་རལ་པོ་ཞིག་བཞག་འདུག་ལ།ནང་གི་སྒོར༡དང་ཟུར༥ཡིན་པ་བཅུ་གྲངས་ཤིག་འདུགསློང་མོ་བ་དེ་གཉིས་ཀྱིས་འགྲམ་དུ་ནད་ཐོའམ་ཡི་གེ་སོགས་རོགས་སྐྱོབ་ཀྱི་ཡི་གེ་གང་ཡང་མེད་ནའང་མི་མི་ཉུང་བ་ཞིག་གིས་གདུང་སེམས་ཐོབ་བྱུང་།གསར་འགོད་པས་འགྲམ་ནས་སྐར་མ༡༥ཞིབ་ལྟ་བྱས་བསྡད་པའི་རིང་ལ།ལམ་འགྲོ་བ་གཉིས་གསུམ་ཞིག་གིས་རོགས་སྐྱོར་བྱས་བྱུང་བ་དང་།བྱ་སྤུའི་ལྭ་བ་གྱོན་མཁན་བགྲེས་པོ་ཞིག་ཆེད་དམིགས་དེར་ཡོང་སྟེ་དངུལ་སློང་མོ་བའི་ལག་ཏུ་བཞག་བྱུང་།ཞིབ་ལྟ་བྱས་པས་བགྲེས་པོ་དེས་དངུལ་མི་ཉུང་བ་ཞིག་སྦྱིན་འདུག